একই মাসে একই সঙ্গে দু’টি ডিম্বাশয় থেকে দু’টি ডিম্বাণু অথবা একই ডিম্বাশয় থেকে দু’টি ডিম্বাণু নির্গত হলে এবং প্রতিটি ডিম্বাণু একটি করে শুক্রাণুর সঙ্গে মিলিত হলে যমজ সন্তান উৎপাদন হয়। এ ক্ষেত্রে দু’টি ছেলে অথবা দু’টি মেয়ে অথবা একটি ছেলে ও একটি মেয়ে হতে পারে। এদের গায়ের রং, চোখের রং, চারিত্রিক বৈশিষ্ট্য ভিন্ন হওয়ার পাশাপাশি রক্তের গ্র“প একই অথবা ভিন্নতর হতে পারে। আর এ কারণেই এদের একে অপর থেকে সহজেই শনাক্ত করা যায়।